สวัสดีค่ะ วิวจาก Channel Point of View ค่ะ
กลับมาทุกวันพุธเช่นเคยนะคะ กับเรื่องรามเกียรติ์
ตั้งแต่ต้นจนจบนะคะ
ซึ่งวันนี้เป็นตอนที่ 11 แล้วนะ
เป็นตอนที่เชื่อว่าหลายๆ คนน่าจะอยากรู้กัน
เพราะว่าเป็นเรื่องน่าตื่นเต้นในรามเกียรติ์น่ะ
ก็คือเรื่องของการถอดหัวใจของทศกัณฐ์นั่นเองค่ะ
วันนี้เราไม่ได้แค่มาเล่าว่า
ทศกัณฐ์ถอดหัวใจยังไง แต่เราจะเล่าตั้งแต่เหตุผลที่ว่า
ทำไมทศกัณฐ์ถึงตัดสินใจ ถอดหัวใจของตัวเองออกไปนอกร่างนะคะ
เช่นเดิมค่ะ เนื้อหาที่วิวนำมาเล่าในวันนี้นะคะ ก็มาจากเล่มนี้เลย
บทละครเรื่องรามเกียรติ์ พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 นะคะ
ถ้าพร้อมแล้วก็ไปฟังกันเลยค่ะ
เรื่องราวการถอดหัวใจของทศกัณฐ์นะคะ ก็ยังต่อเนื่องมาจากคลิปที่แล้วค่ะ
ก็คือคลิปกำเนิดองคตนั่นเอง
ถ้าใครยังไม่ได้ฟังคลิปกำเนิดองคตนะคะ อย่าลืมไปฟังได้ตรงนี้นะคะ
จะทำให้เข้าใจตอนนี้ได้ดีขึ้นเยอะเลยจริงๆ ค่ะ
เรื่องราวในตอนนี้นะคะ ห่างจากเรื่องราวในคลิปที่แล้วทั้งหมด 10 ปีด้วยกันค่ะ
แปลว่าองคตเนี่ย เกิดมาแล้ว 10 ปี อายุครบ 10 ปี แล้วใช่ไหมคะ
ตอนนี้เนี่ยพาลีพ่อขององคตเนี่ย ก็รู้สึกว่า
เอ่อ ไหนๆ ลูกของฉันเนี่ย เริ่มโตขึ้นมาแล้ว
ควรจะจัดงานเฉลิมฉลองอะไรบางอย่างให้ลูก
ตามทำเนียมอะไรอย่างนี้นะ ต้องมีพิธีอาบน้ำ
ซึ่งพิธีอาบน้ำสมัยก่อนนะคะ ไม่ใช่ว่าแบบ
จัดพิธีแห่แหนเดินเข้าห้องน้ำ
แล้วก็เอาขันตักน้ำอาบ อะไรยังงี้ ไม่ใช่นะ
คือพิธีอาบน้ำสมัยก่อนแปลว่าจะต้องมีการ
จัดปะรำพิธียิ่งใหญ่ต่างๆ นานา เชิญพระมาสวด นู่นนี่นั่น
แล้วก็ให้เด็กเนี่ย ลงไปอาบน้ำในแม่น้ำค่ะ
ก็อารมณ์คล้ายๆ กับพิธีโกนจุกของไทยว่างั้นเถอะ
ก็เป็นการฉลองใหญ่ แบบ
เด็กโตแล้วจ้า อะไรทำนองนี้นะคะ
แน่นอนว่าพิธีขององคตก็จะต้อง
จัดยิ่งใหญ่อลังการในฐานะทายาทของกรุงขีดขิน ใช่ไหมคะ
เพราะว่าพาลีเนี่ย ปกครองกรุงขีดขินมาตั้งนานก็ไม่ได้มีลูกคนอื่น
มีแต่องคตนี่แหละเป็นลูก
ซึ่งนางดาราเมียของพาลีก็
เลี้ยงดูมาอย่างดีในฐานะลูกเลยล่ะ
เป็นรัชทายาทเมืองขีดขินที่แท้จริงนะคะ
พาลีเนี่ยก็มีความคิดที่จะจัดพิธีอาบน้ำให้องคตค่ะ
ก็มีการจัดเตรียมพิธีต่างๆ นานา มากมาย ตามปกติ
ก็ให้คนไปดูแลแม่น้ำ จัดปะรำพิธี นู่นนี่นั่น
ให้คนไปเชิญพระฤาษีดังๆ องค์นั้น องค์นี้มา
เพื่อมาสวดมนต์ในขณะที่
องคตอาบน้ำใช่ไหมคะ
แน่นอนว่าจัดพิธีใหญ่ขนาดนี้
เรื่องราวมันก็จะต้องแซดไปในโลกของรามเกียรติ์ใช่ไหม
เหมือนแบบ ถ้าเป็นในสมัยปัจจุบันนึกอารมณ์แบบ
มันก็ต้องมีคนเมาท์กันแบบ อุ๊ย เธอรู้ป่าว
บ้านนั้นน่ะ จัดงานวันเกิดลูกใหญ่มาก
เขาเชิญคนดังมาเติมไปหมดเลย
อะไรทำนองนี้ค่ะ
เช่นเดียวกัน เรื่องราวงานอาบน้ำขององคตเนี่ย
ก็ลอยไป ไปเข้าหูใครคะ ไปเข้าหูทศกัณฐ์
ซึ่งทศกัณฐ์เนี่ย ตลอด 10 ปี
ถือว่าองคตเป็นแบบ
หนามยอกใจตัวเองมาก
แบบ
ทุกครั้งที่ฉันได้ยินชื่อองคต
รู้สึกเหมือนใครเอามีดมากะซวกหัวใจแล้วก็แบบ อั้ก!
ทีหนึ่ง อะไรทำนองนี้ แบบ
อื้อหือ เนี่ยมันเป็นหลักฐานที่ดีที่สุดเลย
คือ
ฉันเคยเสียเมียตัวเองไปให้กับพาลีเป็นระยะเวลาครึ่งปีเนี่ยนะ
ถ้ามันไม่มีลูกด้วยกันคนก็ลืมๆ กันไปถึงไหนแล้ว
ฉันก็แค่โปะๆ กลบๆ ข่าว
แต่เนี่ยมันมีองคตเป็นพยานรักอยู่
คือพอไม่ว่าจะไปที่คนพูดถึงชื่อองคตฉันก็จะแบบ
นี่มันลูกของนางมณโฑกับพาลี แล้วพาลีเป็นอะไร
พาลีเป็นลิง เป็นแบบสัตว์เดียรัจฉาน
ไม่ ไม่ ไม่ ไม่ ไม่
ฉันรับไม่ได้
เป็นหนามยอกใจทศกัณฐ์มาก โดยเฉพาะในครั้งนี้ที่องคตเนี่ย
จัดงานปาร์ตี้ยิ่งใหญ่มาก นึกออกใช่ไหม
ทศกัณฐ์รู้สึกว่าไม่ได้แล้ว ฉันเกลียดเด็กคนนี้
ฉันจะต้อง
ทำลายเด็กคนนี้ให้ได้
ทำยังไงดีนะ
ว่าแล้วนะคะ ทศกัณฐ์ก็ตัดสินใจว่า
อะ ในเมื่อมันจัดงานยิ่งใหญ่ งานใหญ่นี้แหละ
เป็นโอกาสที่ฉันจะกำจัดไอ้องคต ไอ้หนามยอกอก
ไอ้เสี้ยนหนามในใจของฉันออกไปให้ได้นะคะ
ดังนั้นค่ะ ทศกัณฐ์ก็เลย
เหาะไปที่กรุงขีดขิน
ไม่เข็ดนะไม่เข็ด
คราวที่แล้วสู้กับพาลีแพ้ย่อยยับ
ไม่มีวี่แววเลยว่าจะชนะ
ไปร้องห่มร้องไห้ขอให้อาจารย์ช่วยมารอบหนึ่งแล้ว
ก็ไม่เข็ด
ก็เหาะที่กรุงขีดขินเลย ไปถึงก็
อ่า เห็นเขากำลังเตรียมพิธงเตรียมพิธีกันอยู่แถวนั้นใช่ไหม
แปลงร่างก่อนแปลงร่าง
แปลงร่างตัวเองนะคะ ให้กลายเป็นปู ตัวใหญ่มาก
แล้วก็ไปซ่อนอยู่แถวนั้น ไปแอบๆ ซ่อนๆ อยู่ในแม่น้ำ
กะว่าองคตออกมาเมื่อไหร่นะ
เอาก้ามปูเนี่ยหนีบกลางตัวขาดเลย
หมดกันทีเสี้ยนหนามในใจ
ทศกัณฐ์ลืมคำนวณไปอย่างหนึ่ง
นึกดูสมัยปัจจุบันน่ะ
ไม่ต้องเป็นระดับลูกกษัตริย์อะ
แค่แบบว่าคนดังนิดหน่อยจะไปจัดงานอะไรสักอย่าง
เขาก็ต้องมี security เขาต้องมี
เหล่าทหารเหล่าอะไรที่แบบต้องตรวจพื้นที่ก่อน นึกออกใช่ปะ
แน่นอนนะคะ งานใหญ่ระดับนี้
ฝั่งเมืองขีดขินก็จะต้องมีการส่งคนมาตรวจพื้นที่
มาตรวจหน่อย เอ้า เวทีแข็งแรงไหม
ไหนองคตยืนขึ้นไปแล้วมันจะถล่มรึเปล่า
มีสัตว์ร้ายอะไรซ่อนอยู่ตรงไหนไหม
แน่นอนค้นละเอียดขนาดนี้ มันก็จะต้องเจอไอ้ปูยักษ์ทศกัณฐ์นี่แหละ
พอไปเจอแล้วทำยังไงคะ เหล่าไพร่พลลิงก็
เข้าไปพยายามจะจับออก
ประมาณว่า โอ้ย ปูตัวใหญ่ขนาดนี้ เดี๋ยวลูกเจ้านายมาโดนหนีบกลางตัว ตัวขาด
ก็พยายามจะไป จับ จับ จับ เพื่อจับออก
ทศกัณฐ์นะคะ ก็
เป็นคนที่มีฤทธิ์มากนะคะ ไม่กลัวอยู่แล้ว ไอ้ลูกกระจ๊อกพวกนี้
ก็ไล่หนีบกันวุ่นวาย อาละวาด ไพร่พลลิงกระเจิงหมดเลย
นึกดูดิ แทนที่จะแอ๊บเป็นปูต่อไป
ถ้าแอ๊บเป็นปูต่อไปนะ อย่างมากก็โดนเขาจับเอาไปแหมะไว้ข้างนอก
เดี๋ยวเผลอๆ ก็แอบเข้ามาใหม่ได้อะ
อันนี้ดันไปก่อเรื่องซะใหญ่โต
คิดว่าก่อเรื่องขนาดนี้ต้องเกิดอะไรขึ้นคะ
เหล่าไพร่พลเหล่าทหารนะคะ ก็ต้องไปบอกพาลี บอกว่า
มันมีปูยักษ์ตัวหนึ่งท่าทางอันตรายมากอยู่ตรงแม่น้ำนั้นน่ะ
ราชโอรสลงไปนะ ไม่รอดแน่ๆ เลย
คิดว่าท่านควรจะลงไปจัดการด้วยตัวเอง
มันร้ายกาจมาก พวกเราจับปูนี้ไม่ได้
พอพาลีได้ยินแบบนั้นนะคะ พาลีก็รู้สึกว่า
เฮ้ย! นี่มันจะต้องไม่ใช่ปูจริงๆ แน่ๆ เลย
อันตรายมากกับลูกฉัน ฉันต้องลงไปดูด้วยตัวเองแล้วล่ะ
ว่าแล้วนะคะพาลีก็ลงไปที่แม่น้ำค่ะ
แล้วก็พุ่งเข้าไปหาปู
คือทศกัณฐ์เนี่ย กลัวพาลีเป็นทุนเดิม นึกออกไหม คนที่แบบ
เคยแพ้กันมา แล้วแบบ แพ้แบบ
ความหลังฝังใจ ถึงขั้นต้องร้องไห้ไปฟ้องอาจารย์ตัวเองอะ
พอเห็นพาลีมา ตกใจ
คือแบบ เป็นปูอยู่ดีๆ ตอนแรกก็แบบ
ปู ปู ปู ปูหนีบๆๆ อยู่ดีๆ
เห็นพาลีมา
ลืมตัว
เผลอกลับร่างตัวเองเป็นทศกัณฐ์
แล้วก็ไปสู้กับพาลีซะอย่างงั้น แผนแตก
แผนแตกตั้งแต่ยังไม่มีอะไรเลย
คือจะไปสู้กับลูกเขายังไม่ทันเห็นหน้าลูกเขาเลย
ก็คือต้องไปสู้กับพ่อ ซึ่งแพ้แน่ๆ
แน่นอนทศกัณฐ์สู้กับพาลีก็ต้องแพ้แน่นอนใช่ไหมคะ
เพราะว่าพาลีได้รับพรที่แบบว่าโกงมากๆ มา นึกออกปะ
ดังนั้นนะคะ ก็สู้กันไปสู้กันมา สู้กันในน้ำสู้กันบนบก สู้ สู้ สู้
ทศกัณฐ์ก็แพ้พาลีในที่สุด
ไม่ต่างจากเดิมเลย
เพราะว่าพรของพาลีคือใครมาสู้ด้วยก็เอาพลังของคนนั้น
มาเพิ่มให้ตัวเองใช่ไหมคะ
พาลีจับทศกัณฐ์ได้ค่ะ
ก็จับเอานู่นเอานี่มัดเอาไว้ มัด มัด มัด มัด
มัดไว้ให้เสร็จเรียบร้อยนะคะ แล้วก็บอกเหล่าทหารว่า
อะ เอามันไปผูกไว้ตรงนั้น แล้วก็ยืนด่ามันไปก่อนนะ
ยืนด่า ยืนเยาะเย้ยมันไปก่อน
แบบ ว้าย ไอ้สิบหัว ว้าย ยี่สิบมือ
คราวที่แล้วมาก็แพ้ไปรอบหนึ่งแล้วยังไม่เข็ด มาใหม่อีก
อุ้ย เสียดายเนาะ ดูเป็นถึง
กษัตริย์เมืองลงกา
อู้วหู้ว อ่อนน่ะ
ไหนเขาบอกว่าเมืองลงกาเป็นวงศ์พรหมไง
อ่อนจังเลย ทำไมมาแพ้เราได้
อะไรยังงี้นะคะ ก็ไปเยาะเย้ยๆๆๆ ไป
ส่วนฝั่งพาลีก็ไป
จัดพิธีอาบน้ำสรงสนานอะไรให้องคตเรียบร้อยนะคะ
ก็มีการเชิญพระฤาษีอะไร ก็เป็นพิธี เป็นมงคล
ซึ่งเราไม่เล่าถึงรายละเอียดตรงนี้เพราะว่า
เราไม่สนใจความมงคลนะคะ channel นี้เราเน้นความแซ่บเป็นหลัก
การสรงสนานไม่ได้แซ่บขนาดนั้นน่ะนะ
เอาเป็นว่าองคตก็ทำพิธีเรียบร้อย
เป็นสิริมงคลแก่ตัวเองไปเรียบร้อยแล้วนะคะ
พาลีเสร็จพิธีอันเป็นสิริมงคลนั้นค่ะ พาลีก็
กลับมาดูทศกัณฐ์ใหม่
แล้วก็แบบหันมาแบบ ไง ทศกัณฐ์
คราวที่แล้วเนี่ยนะแพ้ไปรอบหนึ่งแล้วยังไม่เข็ดอีก
คราวที่แล้วอุตสาห์เอาเมียคืนให้ อาจารย์ขอไว้ ยังมาซ่าอีก
คราวนี้ไม่ปล่อยไปแล้วนะ
ว่าแล้วนะคะ พาลีค่ะ ก็เลยจัดการทำโทษทศกัณฐ์คะ
โดยการให้คนเนี่ยจับทศกัณฐ์มัดๆๆๆๆ ให้เรียบร้อย แล้วก็
เรียกองคตมาบอกว่า
องคตลูก พ่อซื้อสัตว์เลี้ยงมาให้ลูก
เนี่ยนะ ลูกชอบเล่นใช่ไหมพวกสัตว์ต่างๆ แบบ
ชอบเอาเชือกผูกปูแล้วก็เดินลากไปลากมา
เนี่ยเห็นไอ้ยักษ์ตัวนี้ไหม มันชอบเป็นปูลูก
เอาเชือกผูกมันแล้วจูงมันเดินเล่นเลยลูก
นะคะ
ดังนั้นทศกัณฐ์ก็เลยกลายเป็นของเล่นขององคต
ซึ่งอายุแบบ 10 ขวบอะ นึกออกปะ
ให้องคตเนี่ย
ผูกเชือกแล้วก็จูงเล่น
ไปวันๆ นะคะ
แน่นอนว่า
มีของเล่นแบบนี้ เรียกว่าเป็นสัตว์เลี้ยงดีกว่า มีสัตว์เลี้ยงแบบนี้ก็จะต้องมีการให้อาหารใช่ปะ
อาหารที่องคตเอาให้ทศกัณฐ์นะคะก็ โอโห้
เจ็บช้ำน้ำใจของคนที่เป็นระดับกษัตริย์สุดๆ
เพราะว่าองคตเอาข้าวเหลือเดนนางกำนัลให้กิน
ข้าวเหลือเดนนางกำนัลแปลว่าอะไร แปลว่า
พวกนางกำนัลน่ะ กินข้าวใช่ปะ กินๆๆ กินเหลือ
กินเหลือแล้วก็เหมือนเอามาเทๆ รวมกัน แบบ
นึกภาพเวลาเราไปโรงอาหารถาดหลุมอะ
กินเหลือก็ต้องเอามาเทๆๆ ใส่ถังเอาไว้เลี้ยงหมูนึกออกปะ
อันนั้นแหละ
คือองคตก็ไปหยิบข้าวในนั้นน่ะมาหนึ่งปั้น
เป็นข้าวที่เหลือแล้ว แล้วก็บอกว่า
อะ ทศกัณฐ์กินสิ นี่เราให้อาหารนายแล้วนะ
แล้วก็ไม่ได้ให้เยอะด้วยนะ เพราะถ้าให้เยอะ เดี๋ยวมีแรง เดี๋ยวหนีได้
ก็ให้แค่ปั้นเดียวเนี่ย กำปั้นเดียว นึกสภาพผู้ชายตัวใหญ่
ไม่ใช่ผู้ชาย ยักษ์ตัวใหญ่อย่างทศกัณฐ์ ได้กินข้าววันละปั้นๆ
แล้วก็เป็นปั้นที่แบบ ของเหลืออะนะ
น่าสงสารสุดๆ เลยนะคะ
องคตก็เลี้ยงทศกัณฐ์ยังงี้อยู่ทั้งหมด
7 วันด้วยกันค่ะ จนกระทั่งถึงวันที่ 7 เนี่ย
พาลีเกิดใจบุญขึ้นมา เกิดรู้สึกว่าแบบ
อะ ฉันก็จับทศกัณฐ์มาทรมานไป 7 วันละ
ไหนๆ ก็ไหนๆ
ถือว่าทำบุญทำทานปล่อยนก ปล่อยปลา ปล่อยสัตว์ละกัน
งานนี้ปล่อยทศกัณฐ์
น่าจะได้บุญเยอะอยู่
ก็เลยปล่อยทศกัณฐ์กลับเมืองไปค่ะ ถือว่าเป็นการทำบุญนะคะ
เหตุการณ์นี้ค่ะ ทำให้ทศกัณฐ์กลับเมืองไปเนี่ย
เจ็บแค้นเคืองโกรธมาก ประมาณว่าแบบ
ฉันแพ้พาลีอีกแล้ว 2 รอบ แล้วรอบนี้โดนหยามแล้วแบบ
ไม่เหลือศักดิ์ศรีความเป็นยักษ์
พญายักษ์ที่ยิ่งใหญ่ของตัวเองแล้ว
ทำอะไรไม่ถูก ร้องห่มร้องไห้นะคะ
สุดท้ายนะคะ ทศกัณฐ์ก็เลยให้คนนะคะ ไปเชิญอาจารย์ของตัวเองเข้ามาที่วังอีกรอบหนึ่งค่ะ
อาจารย์คนเดิมที่เคยไปร้องไห้ฟ้องว่าเมียโดนแย่งนั่นแหละ
ทศกัณฐ์ก็เชิญเข้ามาแล้วก็ร้องไห้ ประมาณว่าแบบ
อาจารย์!!!
ไหนอาจารย์บอกว่าสอนข้าทุกอย่างแล้วไง
สอนวิชาหมดทุกอย่าง
สอนภาษาอะไรเนี่ย สอนให้ข้านี่ไปแพ้พาลีถึง 2 รอบด้วยกัน
นี่กักนี่นา ไม่ยอมปล่อยวิชาให้หมด จะสอนทั้งทีก็สอนให้มันสุด
สอนให้ข้าเก่งที่สุดได้ไหม ให้ข้าไม่แพ้พาลีอีกเลย
ร้องห่มร้องไห้ คุยกันไปคุยกันมา
สุดท้ายนะคะ ฤาษีที่เป็นอาจารย์ของทศกัณฐ์ก็ยอมค่ะ
ยอมที่จะทำพิธีถอดหัวใจของทศกัณฐ์เนี่ย ออกมานอกร่าง
เพราะว่าถ้าถอดหัวใจออกมานอกร่างแล้วเนี่ยนะ
ใครฆ่าก็ไม่ตาย นึกออกปะ เพราะหัวใจมันอยู่นอกร่าง
เอาเป็นว่าถ้าถอดหัวใจออกมาอยู่นอกร่างแล้ว
ก็จะฆ่ายากขึ้น
เพราะว่าต้องทำลายหัวใจพร้อมกับทำลายตัวน่ะนะ
ซึ่งพิธีถอดดวงใจของทศกัณฐ์เนี่ยนะคะ
ก็กินเวลายาวนานมาก เป็นเวลาถึง
9 ปี 9 เดือน 9 วัน เลยทีเดียว
ซึ่งระหว่านั้นทศกัณฐ์ก็ไม่ได้กินอะไรเลย นั่งสวดมนต์อย่างเดียว มีการเอาน้ำสาด เอานู่น เอานี่
พิธีที่ยิ่งใหญ่อลังการพอสมควร แล้วก็ทรมานพอสมควรเลยค่ะ
ซึ่งชวนให้วิวสงสัยนะว่าแบบ จำตอนนู่นได้ไหม ตอนที่ทศกัณฐ์ไปได้พรจากพระอิศวรน่ะ แบบขออะไรก็ได้
แทนที่จะไปขอเมียนะ
ถ้าขอให้ถอดหัวใจในแบบแว๊บเดียวเนี่ย
จบไปตั้งแต่ตอนนั้นแล้วนะคะ
เอาเป็นว่าหลังพิธีอันยาวนานเนี่ยนะคะ
ทศกัณฐ์ก็สามารถถอดหัวใจของตัวเองออกมานอกร่างได้
ซึ่งพอถอดออกมาได้แล้วเนี่ยนะ
ก็มีการตกลงกับพระฤาษีค่ะ ว่าแบบ
เออ หัวใจเนี่ยจะเก็บไว้ที่ไหนดี
คือถ้าเป็นตามหลักปกติก็ควรจะไปเก็บไว้ในเมืองลงกาใช่ปะ
เพื่อที่จะได้มีคนดูแลรักษาอะไรอย่างดีเยี่ยม
แต่พระฤาษีเนี่ย บอกว่า
ไม่ได้ เอาไปเก็บไว้ในเมืองลงกาไม่ได้
หัวใจเนี่ยนะ มันเป็นส่วนหนึ่งของร่างกาย
คือถ้าสมมติเอาไปไว้ใกล้ๆ กันเนี่ย
หัวใจมันก็จะพยายามดิ้นรนยังไงก็ได้ให้กลับไปอยู่ในร่างกาย
ดังนั้นต้องเอาไว้ไกลๆ กัน
แล้วเอาไว้ไกลๆ เนี่ย มีใครไว้ใจได้ นอกจากข้า
ดังนั้นหัวใจทศกัณฐ์เอาไว้กุฏิข้าดีกว่านะ
หัวใจของทศกัณฐ์นะคะ ก็เลยอยู่ในกุฏิของพระฤาษี
ตั้งแต่นั้นเป็นต้นมาค่ะ
เรื่องราวของการถอดหัวใจของทศกัณฐ์ ก็จบลงแต่เพียงเท่านี้นะคะ
ถ้าใครชื่นชอบคลิปนี้นะคะก็อย่าลืม กด like เป็นกำลังใจให้วิวนะคะ
จะเป็นกำลังใจที่ดีมากๆ เลย ทำให้วิวไม่ดองคลิปค่ะ
ใครชอบหรือไม่ชอบอะไรยังไง อย่าลืม comment บอกด้านล่างนะคะ
แล้วก็จะดีใจมากๆ เลยถ้ามีคน share ชวนเพื่อนๆ มาดูด้วยกันค่ะ
ไม่อยากพลาดคลิปวิดีโอใหม่ๆ อย่าลืมกดปุ่ม subscribe นะคะ
subscribe เสร็จแล้วอย่ากดปุ่มกระดิ่งเล็กๆ ด้วยนะ
จะได้ไม่พลาดเมนต์แรกไง ที่ชอบเมนต์กันอะ ว่าแบบเมนต์แรกๆๆๆ
นะจ๊ะ
แล้วพบกันใหม่โอกาสหน้าค่ะ บ๊าย บาย
สวัสดีค่ะ
ก็เป็นซีรีส์ที่ยาวนานพอสมควรเลยนะคะ ซีรีส์นี้
ถ้าเกิดใครรู้สึกว่ามันยาวไป ยาวยืดไปอะไรยังไงนะ
ก็ไปดูคลิปที่เป็นรามเกียรติ์ 10 นาที
คือเคยเล่าทั้งเรื่องไว้แล้วนะ 10 นาทีจบนะ
สามารถไปดูได้แถวๆ นั้นเลยนะคะ
ส่วนใครอยากเจาะรายละเอียด
ก็เกาะติดซีรีส์ต่อไปแล้วกันค่ะ ทุกวันพุธ มาแน่นอนนะจ๊ะ
บาย